^'^' THE ENGLISH VOYAGES 



1330. 



tantum confudit Kadi, & infideles qui cum eo tenuerunt, 

 quod non habuerunt quid rationabiliter contradicere : 

 Tunc videns Kadi se sic confusum, incepit clamare sic ; 

 Et quid dicis de Machometo ? Respondit frater Thomas : 

 Si tibi probavimus Christum verum Deum & hominem 

 esse, qui legem posuit inter homines, et Machometus e 

 contrario venit, & legem contrariam docuit, si sapiens sis 

 optime scire poteris, quid de eo dicendum sit. Iterum 

 Kadi & alii Saraceni clamabant, Et tu quid iterum de 

 Machometo dicis ? Tunc frater T. respondit : vos omnes 

 videre potestis, quid dico de eo. Tum ex quo vultis 

 quod plane loquar de eo, dico, quod Machometus vester 

 filius perditionis est, & in inferno cum Diabolo patre suo. 

 Et non solum ipse, sed omnes ibi erunt qui tenent legem 

 hanc, quia ipsa tota pestifera est, & falsa, & contra 

 Deum, & contra salutem animae. Hoc audientes Sara- 

 ceni, coeperunt clamare, moriatur, moriatur ille, qui sic 

 contra Prophetam locutus est. Tunc acceperunt fratres 

 & in sole urente stare permiserunt, ut ex calore solis 

 adusti, dira morte interirent. Tantus enim est calor 

 solis ibi, quod si homo in eo per spacium unius missae 

 persisteret, moreretur : fratres tamen illi sani & hilares a 

 tertia usque ad nonam laudantes & glorificantes dominum 

 in ardore solis permanserunt, quod videntes Saraceni 

 stupefacti ad fratres venerunt, & dixerunt, volumus 

 ignem accendere copiosum, & in ilium vos projicere, & si 

 fides vestra sit ut dicitis, ignis non poterit vos comburere : 

 si autem vos combusserit, patebit quod fides vestra nulla 

 sit. Responderunt fratres ; parati sumus pro fide nostra 

 ignem, carcerem, & vincula, & omnium tormentorum 

 genera tolerare : veruntamen scire debetis, quod si ignis 

 potestatem habeat comburendi nos hoc non erit propter 

 fidem nostram, sed propter peccata nostra : fides enim 

 nostra perfectissima & verissima est, & non est alia in 

 mundo in qua animas hominum possunt salvae fieri. Dum 

 autem ordinaretur quod fratres comburerentur, rumor 

 insonuit per totam civitatem, de qua omnes senes, & 

 juvenes, viri & mulieres, qui ire poterant, accurrerunt ad 



376 



